Baldur Guðmundsson , leiðsögumaður í veiði , varð fyrir því að veiðigalla hans og öðrum veiðibúnað var stolið um helgina . „ Veiðigallanum mínum , sem ég endurnýjaði í júlí var stolið af svölunum mínum í Furugrund 79 um helgina , “ skrifar leiðsögumaðurinn Baldur Guðmundsson á Facebook . Hann heitir fundarlaunum fyrir gallan ef einhver getur veitt upplýsingar um hvar þýfið er að finna . Um gráan jakka og vöðlur af tegundinni Scierra í stærð L er að ræða og annan veiðibúnað , svo sem flugusafn . Baldur segir í samtali við Mannlíf að verst þyki honum að hafa tapað öllum flugunum . „ Þetta er svotil verðlaust drasl í endursölu en er mikið tjón fyrir mig . Ef einhver þekkir mann sem þekkir mann , og getur komist að því hvar svona dót dagar uppi , þá heiti ég fundarlaunum og engum eftirmálum . Það kæmi mér ekki á óvart að þessi aumingjans þjófur byggi hér mjög nálægt , ” skrifar Baldur . Hann reiknar með að þjófurinn hafi látið til skara skríða aðfaranótt sunnudags . „ Hann má eiga gaskútinn sem hann dröslaði niður af svölunum í leiðinni . Hvers kyns hjálp yrði vel þegin . ”